ביאנה גולודריגה

ביאנה ויטלייבנה גולודרייגה (ברוסית: Бианна Витальевна Голодрыга; נולדה ב-15 ביוני 1978) היא מגישת חדשות ועיתונאית יהודיה-אמריקאית ילידת ברית המועצות. היא מגישה יחד עם זאין אשר את "One World" ב-CNN International וב-CNN Max. בעבר שימשה כפרשנית בכירה לעניינים עולמיים ב-CNN, וכמגישת חדשות ופיננסים. גולודרייגה גם הייתה מגישה משותפת של מהדורת סוף השבוע של "בוקר טוב אמריקה" והנחתה יחד את "CBS This Morning".

 ראשית חייה והשכלה 
גולדדריגה נולדה להורים יהודים מולדובנים במחוז קאושן שבמולדובה הסובייטית.

בשנת 1980, כשהייתה בת שנה וחצי, עזבה משפחתה את ברית המועצות כפליטים פוליטיים, עם 150 דולר בלבד. בהגיעם לארצות הברית, עברו בתחילה לגלווסטון שבטקסס, ולאחר מכן השתקעו ביוסטון. מאז חזרה למקום הולדתה רק פעם אחת, בשנת 1988, אז ביקרה את סבה וסבתה ובני הדודים; סבתה הצטרפה למשפחה ביוסטון מאוחר יותר באותה שנה. אמה, ז'אנה, היא סמנכ"לית דיגיטל ומנהלנית בחברת פיליפס 66, ולפני כן כיהנה כסמנכ"לית מערכות מידע בחברת הס קורפוריישן. אביה, ויטאלי, מהנדס מכונות, שימש יועץ בחברת דופונט.

גולדדריגה למדה בתיכון לאמנויות הבמה והוויזואליות ביוסטון, אך בחרה בקריירה בעיתונות במקום במשחק. היא הושפעה להתעמק יותר על הנעשה בעולם לאחר שהשתתפה במחזה על איידס, שכתבה מורתה שרון פרנטי, אותה ציינה כאתר השראה מרכזי.

גולדדריגה דוברת רוסית באופן שוטף, ובמאי 2000 סיימה את לימודיה באוניברסיטת טקסס באוסטין עם תואר בלימודי מזרח אירופה ואזור אירואסיה, ובחטיבה משנית בכלכלה.

 קריירה 
לאחר שסיימה את לימודיה באוניברסיטה, תכננה גולדדריגה קריירה בתחום שירותי הפיננסים. היא הוסמכה כסוחרת ועבדה במספר חברות פיננסיות. לאחר ירידה חדה בשוק החליטה לפנות לעיתונות. בפברואר 2001 עברה לניו יורק והחלה לעבוד כמפיקה ב־CNBC, שם הפכה בהמשך לכתבת טלוויזיה.

בשנת 2004 נבחרה גולדדריגה לאחת העיתונאיות הבולטות מתחת לגיל 30. היא שימשה ככתבת ב־ABC בין השנים 2007–2010, ובמאי 2010 מונתה למגישה שותפה של המהדורה בסופי השבוע של "בוקר טוב אמריקה", לאחר עזיבתה של קייט סנואו, שעברה ל־NBC.

באפריל 2013 הייתה גולדדריגה הראשונה לראיין את אנזור צרנאייב, אביהם של טמרלאן צרנאייב וג'והאר צרנאייב, שביצעו את הפיגוע במרתון בוסטון. היא תיארה זאת כ"רגע המרגש ביותר בקריירה שלי".

גולדדריגה שימשה כמגישה שותפה של "בוקר טוב אמריקה" עד 4 באוגוסט 2014, אז עזבה את התוכנית כדי להצטרף למחלקת חדשות העסקים והפיננסים של Yahoo! News. היא שימשה כמנחה אורחת בתוכנית "Way Too Early" והייתה תורמת קבועה ל"Morning Joe" בערוץ MSNBC. בשנת 2017 שימשה כמגישה אורחת ב־"CBS Morning News" בספטמבר אותה שנה הצטרפה ל־CBS ככתבת קבועה ובמקביל ל־CNN כפרשנית.
ממוזער|גולדדריגה מטיילת באירופה, 2015
בדצמבר 2016 התעמתה גולדדריגה עם חבר הקונגרס הרפובליקני דיינה רוראבכר, על רקע הגנתו על נשיא רוסיה ולדימיר פוטין.

גולדדריגה חברה בצוות החשיבה "מועצה ליחסי חוץ". היא תרמה ל־HuffPost, ובהמשך שימשה כעורכת וכתבת לענייני חדשות וכלכלה ב־Yahoo!.

בשנת 2015 נבחרה על ידי הילרי קלינטון לראיין אותה בראיון הראשון שלה כמועמדת לנשיאות. עם זאת, בשל בלבול בשמה – "ביאנה" הובנה כ"בריאנה" – נקבע הראיון עם העיתונאית בריאנה קילאר מ־CNN, שבסופו נערך עימה ראיון נוקב. גולדדריגה הגיבה: "זה קורה כל הזמן שמעוותים את שמי. מעולם לא חשבתי שזה ימנע ממני להשתתף באחד הסיפורים הגדולים של חיי".

ב־3 באוקטובר 2018 הוכרז בתוכנית "CBS This Morning" כי תצטרף כמגישה שותפה. ב־3 באפריל 2019 הודיע CBS News על עזיבתה את הרשת. מאוחר יותר באותה שנה הודיעה CNN כי גולדדריגה מונתה לפרשנית בכירה לענייני גלובליים.

במהלך המהומות בישראל (2021), ראיינה את שה מחמוד קוריישי, שר החוץ של פקיסטן. במהלך הראיון אמר קוריישי: "ישראל מפסידה. היא מפסידה במלחמת התודעה, למרות קשריה". כשנשאלה מהם "הקשרים", השיב: "כיסים עמוקים, אנשים בעלי השפעה – הם שולטים בתקשורת". גולדדריגה הדגישה מספר פעמים במהלך הראיון כי מדובר באמירה אנטישמית.

ספרים
באוגוסט 2025 פרסמה יחד עם אשת החדשות הישראלית יונית לוי ספר ילדים, "אל תאכילו את האריה" (Don't Feed the Lion) העוסק במאבק באנטישמיות.

 פרסים 
גולודריגה היא זוכת פרס אמי עבור "תוכנית הבוקר המצטיינת", פרס ההנהגה של Keystone Policy Center ופרס Pro Bene Meritis של אוניברסיטת טקסס באוסטין לצד פרסים נוספים.

 חיים אישיים 
ממוזער|גולודריגה ובעלה, פיטר אורסג, בשנת 2018
בספטמבר 2010, נישאה גולודריגה לפיטר אורסג, מנכ"ל חברת Lazard לשירותים פיננסיים ולשעבר ראש משרד הניהול והתקציב בתקופת ממשלו של ברק אובמה. לשניים בן ובת.

 קישורים חיצוניים 


הערות שוליים

קטגוריה:עיתונאיות אמריקאיות
קטגוריה:עיתונאים אמריקאים
קטגוריה:עיתונאים יהודים
קטגוריה:יהודים סובייטים
קטגוריה:יהודים אמריקאים
קטגוריה:מהגרים מברית המועצות לארצות הברית
קטגוריה:סגל CBS
קטגוריה:מגישי חדשות
קטגוריה:מגישות חדשות
קטגוריה:סגל CNN
קטגוריה:בוגרות אוניברסיטת טקסס באוסטין
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-1978
קטגוריה:אמריקאיות שנולדו ב-1978